b'\n_START_ARTICLE_\nHenrik\n_START_SECTION_\nIzvor imena\n_START_PARAGRAPH_\nIme Henrik izhaja iz nem\xc5\xa1\xc4\x8dine, kjer obliko imena Henrich razlagajo kot zlo\xc5\xbeenko iz starovisokonem\xc5\xa1kih besed heim v pomenu besede\xc2\xa0\xc2\xbbdom, hi\xc5\xa1a\xc2\xab\xc2\xa0in richi v pomenu besede\xc2\xa0\xc2\xbbmogo\xc4\x8den knez\xc2\xab.\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji \xc5\xa1tevilo mo\xc5\xa1kih oseb z imenom Henrik: 555. Med vsemi mo\xc5\xa1kimi imeni pa je ime Henrik po pogostosti uporabe uvr\xc5\xa1\xc4\x8deno na 227. mesto.\n_START_SECTION_\nOsebni praznik\n_START_PARAGRAPH_\nV koledarju je ime Henrik zapisano 2. marca (Henrik Suzo, redovnik, \xe2\x80\xa0 2. mar. 1366) in 13. julija (Henrik II. sveti, svetorimski cesar, \xe2\x80\xa0 13. julija 1024).\n_START_SECTION_\nZanimivost\n_START_PARAGRAPH_\nZaradi pogoste uporabe imena, je Heinrich postal oznaka za povpre\xc4\x8dnega Nemca. Tako sta na primer nastala izraza: bl\xc3\xb6der Heini v pomenu\xc2\xa0\xc2\xbbneumne\xc5\xbe, tepec\xc2\xab\xc2\xa0in gr\xc3\xbcner Heini v pomenu\xc2\xa0\xc2\xbbneizku\xc5\xa1en mlad mo\xc5\xa1ki, ki nima prijateljice niti izku\xc5\xa1enj z \xc5\xbeenskami\xc2\xab.'